Diari Oficial de la Generalitat Valenciana


Sumari del DOGV 9599, del 19-05-2023 (2023/5240)

Anunci de consulta pública prèvia del projecte d'ordre per la qual es regula el règim de funcionament, estructura i composició de la Comissió de la Veritat, Justícia i la Reparació de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9599

Data del DOGV
:   19-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/5240


Data del document
:   11-05-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Descriptors 

:   * Conselleria de Participació, Transparència, Cooperació i Qualitat Democràtica
    * cooperació administrativa

Anunci de consulta pública prèvia del projecte d'ordre per la qual es regula el règim de funcionament, estructura i composició de la Comissió de la Veritat, Justícia i la Reparació de la Comunitat Valenciana. [2023/5240]  
Mitjançant la Resolució de 8 de maig de 2023, la consellera de Participació, Transparència, Cooperació i Qualitat Democràtica ha acordat l'inici del procediment per a l'elaboració del projecte d'ordre per la qual es regula el règim de funcionament, estructura i composició de la Comissió de la Veritat, Justícia i la Reparació de la Comunitat Valenciana, per al restabliment de la veritat històrica, jurídica i institucional sobre els fets i esdeveniments ocorreguts al territori de la Comunitat Valenciana des del començament i durant la guerra i la dictadura franquista fins a l'entrada en vigor de la Constitució de 1978.  
  
L'article 133 de la Llei 39/2015, d'1 d'octubre, del procediment administratiu comú de les administracions públiques, preveu, en l'apartat primer, la consulta pública prèvia a l'elaboració dels projectes normatius a fi d'obtindre l'opinió dels ciutadans i de les organitzacions més representatives potencialment afectats per la futura norma.  
  
L'article 14 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, garanteix l'accés i la participació activa de la ciutadania en els processos de producció normativa i en l'elaboració dels instruments de planificació de les polítiques públiques mitjançant les fases de consulta pública prèvia i l'audiència ciutadana.  
Per tot això, i amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia que la Conselleria de Participació, Transparència, Cooperació i Qualitat Democràtica donarà publicitat d'aquesta consulta en la seua pàgina web, en l'apartat «Normativa en tramitació/participació ciutadana». Les aportacions es realitzaran a través del Portal de Participació de la Generalitat Valenciana (gvaparticipa.gva.es), accedint a l'apartat «Elaboració normativa», previ registre en aquesta plataforma. La duració d'aquesta consulta serà d'un mes, comptat a partir de l'endemà de la publicació del present anunci en el Diari Oficial de la Generalitat Valenciana.  
  
València, 11 de maig de 2023.- El director general de Qualitat Democràtica, Responsabilitat Social i Foment de l'Autogovern: Iñaki Pérez Rico.